Chelsea
        
         (bydel i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Chelsea er et område i kommunen Kensington and Chelsea i London, grevskapet Middlesex i England, Storbritannia. Området ligger på nordsiden av elven Themsen like overfor Battersea. Chelsea var egen kommune fram til 1965, da den ble slått sammen med Kensington. Kommunen har 158 649 innbyggere ifølge folketellingen i 2011.
Her lå Chelsea-fabrikken, velkjent for sine porselensarbeider; Chelsea-porselen. Chelsea Royal Hospital er et stort invalidehospital og aldershjem for krigsveteraner, tegnet av Christopher Wren og åpnet i 1692.Chelsea er kjent som kunstner- og forfatterkvarter, og blant andre har forfatteren Jonathan Swift og maleren William Turner bodd her. På 1960- og 1970-tallet var Chelsea hjemsted for The Beatles og Rolling Stones-medlemmene Brian Jones, Mick Jagger og Keith Richards.Fotballklubben Chelsea FC holder til på Stamford Bridge, på grensen til Chelsea i nabobydelen Fulham. Les mer i Store norske leksikon Kensington and Chelsea London